ທ່ານ ທັນສະໄໝ ກົມມະ ສິດ ກຳມະການສູນກາງພັກ ລັດຖະມົນຕີກະຊວງໄປສະນີ ໂທລະຄົມມະນາຄົມ ແລະ ການສື່ສານ (ປທສ) ໄດ້ໄປ ເຄື່ອນໄຫວຊີ້ນຳວຽກງານ ປທສ ຢູ່ແຂວງວຽງຈັນ ເມື່ອວັນ ທີ 10 ຕຸລາຜ່ານມາ. ພາຍຫຼັງໄດ້ຮັບຟັງການ ລາຍງານສະພາບການຈັດຕັ້ງ ປະຕິບັດວຽກງານຈາກຫົວໜ້າ ພະແນກ ປທສ ແຂວງວຽງຈັນ ແລ້ວ, ທ່ານ ທັນສະໄໝ ກົມມະສິດ ກໍ່ໄດ້ໃຫ້ທິດຊີ້ນຳຕໍ່ ຄະນະພັກ, ຄະນະນຳພະແນກ ປທສ ແຂວງວຽງຈັນ ຊຶ່ງບາງ ຕອນທ່ານໄດ້ກ່າວວ່າ: ຜ່ານການຮັບຟັງການ ລາຍງານຂອງທ່ານຫົວໜ້າ ພະແນກ ປທສ ແຂວງວຽງຈັນ ໃນມື້ນີ້, ເຫັນໄດ້ວ່າການຈັດຕັ້ງ ປະຕິບັດໜ້າທີ່ວຽກງານ ໃນໄລ ຍະຜ່ານມາ ສາມາດຍາດໄດ້ ຜົນສຳເລັດຫຼາຍດ້ານ, ໃນນັ້ນ, ການຄຸ້ມຄອງບັນດາບໍລິສັດ ລັດວິສາຫະກິດ ແລະ ຜູ້ປະ ກອບການດ້ານໄປສະນີ, ໂທ ລະຄົມມະນາຄົມ ແລະ ການສື່ ສານ ນັບມື້ນັບຮັດກຸມ ແລະ ດີ ຂຶ້ນກວ່າເກົ່າ, ພິເສດ ບັນດາ ຫົວໜ່ວຍທຸລະກິດ ແລະ ຜູ້ປະ ກອບການສາມາດຂະຫຍາຍ ຕາໜ່າງການບໍລິການກວ້າງ ຂວາງອອກຕື່ມ, ສ້າງລາຍຮັບ ແລະ ມອບພັນທະໃຫ້ລັດໄດ້ ຫຼາຍພໍສົມຄວນ. ຜົນສຳເລັດທີ່ ຍາດມາໄດ້ນັ້ນ ເປັນບ່ອນອີງ ໃຫ້ແກ່ການສືບຕໍ່ເສີມຂະ ຫຍາຍ ໃນຂັ້ນຕໍ່ໄປ, ແຕ່ເມື່ອສົມທຽບ ໃສ່ຄວາມຮຽກຮ້ອງຕ້ອງການ ຂອງໜ້າທີ່ການເມືອງໂດຍ ລວມແລ້ວ ກໍຍັງເຫັນວ່າ ມີຂໍ້ ຄົງຄ້າງຈຳນວນໜຶ່ງທີ່ຈະຕ້ອງ ໄດ້ສູ້ຊົນ, ປັບປຸງ ແລະ ແກ້ໄຂ. ເພາະສະນັ້ນ, ເພື່ອຜັນຂະ ຫຍາຍມະຕິກອງປະຊຸມໃຫຍ່ ຄັ້ງທີ I ຂອງອົງຄະນະພັກກະ ຊວງ, ແຜນພັດທະນາຂະແໜງ ການໄປສະນີ, ໂທລະຄົມມະ ນາຄົມ ແລະ ການສື່ສານ 5 ປີ ຄັ້ງທີ II (2016-2020) ສົມທົບ ແໜ້ນກັບການຜັນຂະຫຍາຍ ມະຕິກອງປະຊຸມໃຫຍ່ຂອງອົງ ຄະນະພັກແຂວງ ໃນວຽກງານ ປທສ ກໍຄື ສູ້ຊົນປະຕິບັດໃຫ້ ໄດ້ຕາມທິດທາງແຜນການທີ່ ທາງພະແນກ ປທສ ໄດ້ກຳນົດ ໄວ້ ໃນສົກປີ 2017, ຂ້າພະເຈົ້າ ຂໍມີຄຳເຫັນເນັ້ນຕື່ມດັ່ງນີ້:
ໜຶ່ງ: ເພີ່ມທະວີວຽກງານສຶກສາອົບ ຮົມທາງດ້ານການເມືອງ- ແນວ ຄິດ ດ້ວຍຫຼາຍຮູບການທີ່ເໝາະ ສົມ ແລະ ຖືເອົາວຽກງານດັ່ງ ກ່າວ ນີ້ເປັນກົກ ແລະ ເປັນໜ້າ ທີ່ຄວາມຮັບຜິດຊອບໂດຍກົງ ຂອງຄະນະພັກຄະນະນຳ ແຕ່ ລະຂັ້ນ, ສະມາຊິກພັກແຕ່ລະ ສະຫາຍ ແລະ ພະນັກງານຫຼັກ ແຫຼ່ງໝົດທຸກຄົນ.
ສອງ: ເອົາໃຈ ໃສ່ນຳພາຈັດຕັ້ງປະຕິວັດວຽກ ງານບຳລຸງ - ກໍ່ສ້າງພະນັກງານ ຢ່າງຮອບດ້ານໃຫ້ມີລະດັບ ຄວາມຮູ້, ຄວາມສາມາດ, ມີ ຄຸນສົມບັດສິນທຳປະຕິວັດ, ສາ ມາດຮອງຮັບໜ້າທີ່ວຽກງານໃນ ໄລຍະໃໝ່, ສ້າງແຜນກຳນົດ ພະນັກງານນຳພາ-ຄຸ້ມຄອງ, ພະນັກງານສືບທອດຕຳແໜ່ງ ງານຕ່າງໆໃຫ້ຕໍ່ເນື່ອງ, ດຳເນີນ ການຄຸ້ມຄອງ ແລະ ນຳໃຊ້ພະ ນັກງານໃຫ້ຖືກຕາມມາດຕະ ຖານເງື່ອນໄຂທີ່ໄດ້ກຳນົດໄວ້ ແລະ ຖືກຕາມຄວາມຮຽກຮ້ອງ ຕ້ອງການຕົວຈິງຂອງວຽກງານ.
ສາມ: ເອົາໃຈໃສ່ປັບປຸງກົງຈັກ ການຈັດຕັ້ງໃຫ້ກະທັດຮັດ, ຖືກ ຕ້ອງ ແລະ ສອດຄ່ອງກັບຄວາມ ເປັນຈິງ, ການແບ່ງງານ, ແບ່ງ ຄວາມຮັບຜິດຊອບໃຫ້ສົມຄູ່ ກັນລະຫວ່າງມາດຕະຖານຕຳ ແໜ່ງງານກັບລະດັບຄວາມຮູ້, ຄວາມສາມາດ ແລະ ຖືກກັບ ໜ້າທີ່ວິຊາສະເພາະຂອງພະ ນັກງານ.
ສີ່: ເພີ່ມທະວີບົດ ບາດການຄຸ້ມຄອງມະຫາພາກ ໃຫ້ນັບມື້ນັບສູງດ້ວຍການ ນຳພາຈັດຕັ້ງປະຕິບັດນິຕິກຳ ຕ່າງໆ ທັງກົດໝາຍ ແລະ ລຸ່ມ ກົດໝາຍໃນຂະແໜງການໄປ ສະນີ, ໂທລະຄົມມະນາຄົມ ແລະ ການສື່ສານ. ໃນນັ້ນ, ເອົາ ໃຈໃສ່ຂອດການໂຄສະນາ ເຜີຍແຜ່ໃຫ້ສັງຄົມມີຄວາມຮັບ ຮູ້ ແລະ ເຂົ້າໃຈຢ່າງທົ່ວເຖິງ ແລະ ເລິກເຊິ່ງ ໂດຍສະເພາະ ແມ່ນການຄຸ້ມຄອງ ແລະ ນຳ ໃຊ້ສື່ສັງຄົມອອນລາຍ.
ຫ້າ: ຊຸກຍູ້ບັນດາຫົວໜ່ວຍບໍລິສັດ ລັດວິສາຫະກິດດ້ານໄປສະນີ, ໂທລະຄົມມະນາຄົມ ແລະ ການສື່ສານພາຍໃນແຂວງຂະ ຫຍາຍເຄືອຂ່າຍການບໍລິການ ໄດ້ຢ່າງທົ່ວເຖິງ, ກວມເອົາທັງ ໝົດເຂດຈຸດສຸມເຮັດທົດລອງ 3 ສ້າງ, ແຂ່ງຂັນກັນດຳເນີນທຸ ລະກິດຢ່າງຖືກຕ້ອງຕາມລະ ບຽບກົດໝາຍ, ເສຍພາສີ, ອາ ກອນ, ຄ່າບໍລິການກໍຄື:ປະ ກອບສ່ວນມອບພັນທະໃຫ້ລັດ ໃຫ້ໄດ້ຕາມແຜນການ ຫຼື ລື່ນ ຄາດໝາຍທີ່ກຳນົດໄວ້.